b'\n_START_ARTICLE_\nGara Bobocu, Buz\xc4\x83u\n_START_SECTION_\nRelief\n_START_PARAGRAPH_\nSatul Gara Bobocu este situat \xc3\xaen C\xc3\xa2mpia R\xc3\xa2mnicului, la o altitudine medie de 125 metri.\n_START_SECTION_\nClima\n_START_PARAGRAPH_\nSatul se \xc3\xaencadreaz\xc4\x83 la climatul temperat-continental, cu veri c\xc4\x83lduroase (o medie de 25 C) \xc8\x99i ierni geroase (-3 C).Iarna se manifest\xc4\x83 criv\xc4\x83\xc8\x9bul, un v\xc3\xa2nt geros \xc8\x99i uscat ce bate dinspre nord-est, iar pe timpul verii se simte influen\xc8\x9ba austrului, dinspre sud-vest. Precipita\xc8\x9biile sunt reduse (cca 500\xc2\xa0mm/an).\n_START_SECTION_\nVegeta\xc8\x9bia \xc8\x99i fauna\n_START_PARAGRAPH_\nEste tipic\xc4\x83 vegeta\xc8\x9bia de step\xc4\x83, puternic modificat\xc4\x83 de om, care a luat \xc3\xaen cultur\xc4\x83 majoritatea terenurilor. La marginea drumurilor \xc8\x99i pe terenurile nelucrate vegeteaz\xc4\x83 pirul, colilia, \xc8\x99tirul etc. Animalele specifice sunt roz\xc4\x83toarele: \xc8\x99oarecele de c\xc3\xa2mp, iepurele de c\xc3\xa2mp, pop\xc3\xa2nd\xc4\x83ul etc.\n_START_SECTION_\nToponimia\n_START_PARAGRAPH_\nNumele satului provine de la sta\xc8\x9bia CFR din apropiere, de pe magistrala 500 Bucure\xc8\x99ti - Suceava, unde opresc trenurile personale.\n_START_SECTION_\nTransporturi\n_START_PARAGRAPH_\nSe afl\xc4\x83 pe magistrala 500 CFR Bucure\xc8\x99ti Nord - Suceava - Vic\xc8\x99ani. Are sta\xc8\x9bie de oprire a trenurilor personale, aflat\xc4\x83 la 11\xc2\xa0km de Gara Buz\xc4\x83u \xc8\x99i 22\xc2\xa0km de Gara R\xc3\xa2mnicu S\xc4\x83rat._NEWLINE_Prin sat trece drumul jude\xc8\x9bean DJ 220 ce permite leg\xc4\x83tura auto cu ora\xc8\x99ul Buz\xc4\x83u, aflat la 16\xc2\xa0km. Exist\xc4\x83 curse regulate de autobuze, pe ruta Buz\xc4\x83u\xe2\x80\x93B\xc4\x83l\xc4\x83ceanu \xc8\x99i retur.\n_START_SECTION_\nEduca\xc8\x9bie\n_START_PARAGRAPH_\n\xc3\x8en raza teritorial\xc4\x83 a satului se afl\xc4\x83 \xc8\x98coala de Aplica\xc8\x9bie pentru Avia\xc8\x9bie Aurel Vlaicu. Are \xc8\x99coal\xc4\x83 I-IV, cu predare simultan\xc4\x83 (un singur \xc3\xaenv\xc4\x83\xc8\x9b\xc4\x83tor) \xc8\x99i o gr\xc4\x83dini\xc8\x9b\xc4\x83 cu grup\xc4\x83 combinat\xc4\x83.\n_START_SECTION_\nDemografie\n_START_PARAGRAPH_\nSatul are \xc3\xaen jur de 350 locuitori, de etnie rom\xc3\xa2n\xc4\x83 \xc8\x99i religie ortodox\xc4\x83.\n_START_SECTION_\nEconomie\n_START_PARAGRAPH_\nPrincipala ocupa\xc8\x9bie a locuitorilor este agricultura._NEWLINE_{{C_NEWLINE_C'